**Ossi Wallius** (s. 1945) on suomalainen toimittaja, mediatuottaja, viestinnän kouluttaja ja valokuvaaja. Valtakunnallisesti Wallius tunnetaan parhaiten MTV:n ja Yleisradion televisio- ja radio-ohjelmista 1970- ja 1980-luvuilta. Vuosina 1991–1996 Wallius toimi Kuopion kaupunginteatterin johtajana. Hän on julkaissut neljä valokuvakirjaa ja pitänyt valokuvanäyttelyitä Helsingissä ja Kuopion seudulla.

Wallius aloitti uransa vapaana toimittajana ja valokuvaajana 1960-luvun alussa. Vuonna 1965 hän toimi *Koillis-Savo*-lehden vt. päätoimittajana ja aloitti seuraavana vuonna pitkän rupeaman Ylen radio- ja tv-ohjelmien tekijänä. Hän oli muun muassa yksi ensimmäisistä *Tänään iltapäivällä* -ohjelman toimittajista yhdessä sisarensa Seija Wallius-Kokkosen kanssa 1970-luvun alussa. Samalla hän toimi *Savon Sanomien* Helsingin-toimituksessa 1967–1973. Vuosina 1973–1983 Wallius toimi MTV:n erikoistoimittajana monien eri ohjelmatyyppien parissa, minkä jälkeen hän työskenteli Ylen *Kotimaan katsauksen* toimitussihteerinä vuoteen 1986 asti. Wallius siirtyi sitten Ylen Kuopion iänj -toimituksen (nyk. Yle Radio Suomi Kuopio) esimieheksi ja vastaavaksi tuottajaksi.

Vuodesta 1989 Ossi Wallius on toiminut oman viestintätoimistonsa MediaWalliuksen kautta muun muassa mediatuottajana, valokuvaajana, kirjankustantajana, näytelmäkirjailijana, graafisena suunnittelijana ja viestintäkouluttajana.

Wallius on kuopiolaista VB-valokuvakeskusta ylläpitävän Victor Barsokevitsch -seuran kunniajäsen toimittuaan sen puheenjohtajana ja varapuheenjohtajana 1990-luvulta 2010-luvulle.

Ossi Wallius on ollut 1980-luvulta asti naimisissa pitkään Ylessä työskennelleen Pirkko Pelkosen kanssa.

Teoksia ja näyttelyitä
----------------------

* *Kaavi*. Kuopio: Kustannuskiila Oy, 1987. ISBN 978-951-657-215-4. (suomeksi, ruotsiksi, englanniksi, saksaksi)
* *Kaavi: Koillis-Savon jalokivi*. Kuopio: MediaWallius, 1995. ISBN 978-951-842-164-1. (suomeksi, ruotsiksi, englanniksi, saksaksi)
* *Talluskylä : "taajaväkinen yhdyskunta"*. Talluskylän kylätoimikunta, MediaWallius, 1999. ISBN 951-97492-2-5.
* *Kaavi 2010–2011*. Juankoski: Media Wallius, 2011. ISBN 978-952-671-447-9. (suomeksi, ruotsiksi, englanniksi, saksaksi, venäjäksi)
* *Ihmisiä etsimessä*, Galleria Kulma, Kuopio, syksy 2015

Lähteet
-------

1. 1 2  70-vuotias Pirkko Pelkonen juhlii taidenäyttelyllä: "Elossa ollaan ja suklaati maistuu", *Savon Sanomat* 12.05.2016. Viitattu 5.6.2017.
2. 1 2 3 4  Wallius, Ossi: CV Mediawallius. Viitattu 6.6.2017.
3. ↑  Väinämö, Rauni: Ossi Wallius Kuopion teatterinjohtajaksi. Uusi johtaja haluaa huomioda myös maakunnallisen tuotannon *Helsingin Sanomat*.  26.10.1990. Viitattu 5.6.2017.  (vaatii tilauksen)
4. ↑  Tarkkola, Riitta: Adolf Turakainen 6/7: Tänään iltapäivällä -toimitus *Yle Areena*.  14.12.2011. Yleisradio. Viitattu 5.6.2017.
5. ↑  "Ihminen aina keskiössä" – konkarikuvaajan juttukeikoilta jäi käteen todella vakuuttava henkilögalleria, Yle Uutiset 1.10.2015. Viitattu 5.6.2017.

Aiheesta muualla
----------------

* Ossi Wallius Radio- ja tv-arkiston Ritva-tietokannassa
* Ossi Wallius Elonetissä.

|  |  |  |
| --- | --- | --- |
| 

|  |  |
| --- | --- |
| Auktoriteettitunnisteet: Henkilöt Muokkaa Wikidatassa | 
* Elonet

 |

 |